Κοτόπουλο με λαχανικά, άνηθο και μουστάρδα
Κοτόπουλο με λαχανικά, άνηθο και μουστάρδα, ιδανική συνταγή για ένα "γρήγορο" τραπέζι,
4 φιλέτα από στήθος κοτόπουλου, 3 πράσινες πιπεριές κέρατο, 3 κόκκινες πιπεριές Φλωρίνης, 2 καρότα, 1 σκελίδα σκόρδου, 1 κρεμμύδι, 150 γρ. μανιτάρια, 1/2 ματσάκι άνηθος, 1 ποτήρι κρασιού λευκό κρασί, 4 κουτ. σούπας μουστάρδα, λίγο ελαιόλαδο, αλάτι, φρεσκοτριμμένο πιπέρι
Για να ετοιμάσουμε το κοτόπουλο με λαχανικά, άνηθο και μουστάρδα κόβουμε όλα τα λαχανικά και το κοτόπουλο σε μπαστουνάκια.Σε ένα μεγάλο γουόκ (ή σε ένα μεγάλο τηγάνι ή σε μια κατσαρόλα) ζεσταίνουμε λίγο λάδι και σοτάρουμε αρχικά το κοτόπουλο, για μερικά λεπτά, και σιγά-σιγά όλα τα λαχανικά.Μόλις μαραθούν αρκετά, σβήνουμε με το κρασί, προσθέτουμε τη μουστάρδα και τον άνηθο και μαγειρεύουμε για άλλα 5 λεπτά.Αποσύρουμε και σερβίρουμε με ρύζι μπασμάτι.
Κοτόπουλο,Λαχανικά